
ALYTAUS RAJONO SAVIVALDYBĖS TARYBA

ALYTAUS RAJONO SAVIVALDYBĖS TARYBOS POSĖDŽIO
PROTOKOLAS 

[bookmark: _Hlk166239932]2025 m. lapkričio 27 d. Nr. K1-7
Alytus

		Posėdis vyko Alytaus rajono savivaldybės tarybos posėdžių salėje, III a., Pulko g. 21, Alytus.
	Posėdžio pradžia – 14:00 val., pabaiga – 15:52 val. 
[bookmark: _Hlk166495072][bookmark: _Hlk154739481]	Posėdžio pirmininkė – Rasa Vitkauskienė, Alytaus rajono savivaldybės merė.
[bookmark: _Hlk148089866]	Tarybos posėdžio sekretorė – Laima Ivašauskienė.   
Posėdyje dalyvavo 23 tarybos nariai:
Aloyzas Jaciunskas, Kęstutis Patinskas, Povilas Dzenkus, Gediminas Krasauskas, Marius Mickevičius, Stasys Supranavičius, Jūratė Overaitytė-Jakubavičienė, Rimas Marčiulynas, Česlovas Mulma, Živilė Patinskaitė, Petras Valiūnas, Gintarė Jociunskaitė, Danielius Jakubavičius, Šarūnas Bernatavičius, Vitalija Vitkauskienė, Gintaras Chščenavičius, Deimantė Grigaravičienė, Algis Žėkas, Dalia Kitavičienė, Justas Truncė, Raimundas Markauskas, Virgilijus Pranskevičius, Marius Jasaitis.
Nedalyvauja tarybos nariai Lukas Grigaravičius ir Mindaugas Aldonis.
Kvorumas yra.
Posėdžio pirmininkė primena, kad tarybos narys tarybos posėdyje prieš pradedant svarstyti klausimą, kuris jam sukelia interesų konfliktą, privalo informuoti tarybą apie esamą interesų konfliktą, pareikšti apie nusišalinimą ir, jeigu taryba nusišalinimą priima, jokia forma nedalyvauti toliau svarstant šį klausimą.
Svarstant 9 klausimą komiteto posėdyje dalyvavo ir pasisakė Ernestas Šimanskas, SĮ „Simno komunalininkas“ direktoriaus pavaduotojas. 
[bookmark: _Hlk148086698][bookmark: _Hlk148086852]Pristatytas gautas Alytaus rajono savivaldybės tarybos narių siūlymas dėl tarybos posėdžio darbotvarkės projekto pakeitimo (dokumentas pridedamas).
[bookmark: _Hlk148089020]Posėdžio pirmininkė pristato darbotvarkės sprendimo projektą po siūlymo:
„Vadovaudamasi Lietuvos Respublikos vietos savivaldos įstatymo 17 straipsnio 13 dalimi ir atsižvelgdama į Savivaldybės tarybos narių siūlymą, Alytaus rajono savivaldybės taryba 
nusprendžia:
1. [bookmark: _Hlk158639673][bookmark: _Hlk169699834][bookmark: _Hlk175816360]Pakeisti Alytaus rajono savivaldybės tarybos 2025 m. lapkričio 27 d. posėdžio darbotvarkės projektą sudarytą Alytaus rajono savivaldybės mero 2025 m. lapkričio 20 d. potvarkiu Nr. K2-557 (toliau projektas), 22 klausimą laikyti 26 klausimu ir darbotvarkę papildyti 22, 23, 24 ir 25 klausimais, išdėstant juos taip: 

„22. Dėl Alytaus rajono savivaldybės tarybos 2023 m. birželio 8 d. sprendimo Nr. K-131 „Dėl Alytaus rajono savivaldybės etikos komisijos sudarymo“ pakeitimo.
K40-201 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.

23. Dėl patalpų perėmimo ir perdavimo.
K40-202 
Pranešėja – Dovilė Slavinskaitė, Turto valdymo skyriaus vedėja.

24. Dėl sutikimo įregistruoti buveinės adresą.
K40-203 
Pranešėja – Dovilė Slavinskaitė, Turto valdymo skyriaus vedėja.

25. Dėl Alytaus rajono savivaldybės tarybos 2015 m. rugpjūčio 12 d. sprendimo Nr. K-205 „Dėl viešame aukcione parduodamo Alytaus rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ pakeitimo.
K40-204  
Pranešėja – Dovilė Slavinskaitė, Turto valdymo skyriaus vedėja.

26. Mažumos valanda.“

2.   Papildyti 1 ir 5 klausimų sprendimų projektus alternatyviais sprendimų projektais.
3. Patvirtinti Alytaus rajono savivaldybės tarybos 2025 m. lapkričio 27 d. posėdžio darbotvarkę su visais jos pakeitimais (pridedama).“

Skelbiamas balsavimas dėl darbotvarkės su 26 klausimais. 
Darbotvarkei pritarta vienbalsiai. 
Neatsiejama šio protokolo dalis – vaizdo įrašas (nuoroda žemiau):
https://www.arsa.lt/taryba/tarybos-posedziai/tiesiogine-transliacija/914#!yt39
Neatsiejama šio protokolo dalis  – tarybos posėdžio balsavimo rezultatai (nuoroda žemiau):
http://195.182.71.122/VideoV3/Conference/Index/19067 (ties kiekvienu klausimu paspaudus „išsamiau“)
[bookmark: _Hlk191379975]Posėdžio svečių, dalyvių sąrašas pridedamas prie protokolo.
 
DARBOTVAKĖ:

1. Dėl Alytaus rajono savivaldybės nevyriausybinių organizacijų tarybos sudarymo.
K40-181 
Pranešėja – Andrė Zenevičienė, Finansų ir investicijų skyriaus vedėja.

[bookmark: _Hlk215037135]Alternatyvus sprendimo projektas – „Dėl Alytaus rajono savivaldybės nevyriausybinių organizacijų tarybos sudarymo“ (II variantas).

2. Dėl pritarimo paraiškos rengimui pagal kvietimą „Juridinių asmenų privačių elektromobilių įkrovimo prieigų įrengimas darbovietėse“.
K40-183 
Pranešėja – Andrė Zenevičienė, Finansų ir investicijų skyriaus vedėja.

3. Dėl Alytaus rajono savivaldybės tarybos 2025 m. vasario 20 d. sprendimo Nr. K-33 ,,Dėl Alytaus rajono savivaldybės 2025-2027 metų biudžeto patvirtinimo“ pakeitimo.
K40-189 
Pranešėja – Andrė Zenevičienė, Finansų ir investicijų skyriaus vedėja.

4. Dėl nekilnojamojo turto mokesčio tarifų nustatymo.
K40-194 
Pranešėja – Andrė Zenevičienė, Finansų ir investicijų skyriaus vedėja.



5. Dėl valstybinės žemės nuomos mokesčio lengvatos UAB „ICECO FISH POOL“.
K40-193 
Pranešėja – Andrė Zenevičienė, Finansų ir investicijų skyriaus vedėja.

Alternatyvus sprendimo projektas – „Dėl valstybinės žemės nuomos mokesčio lengvatos UAB „ICECO FISH POOL““ (II variantas).

6. Dėl pritarimo Alytaus rajono savivaldybės ir Alytaus miesto savivaldybės bendradarbiavimo sutarčiai.
K40-184 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.

7. Dėl Alytaus rajono savivaldybės religinių bendruomenių projektų finansavimo tvarkos aprašo tvirtinimo.
K40-185 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.

8. Dėl Alytaus rajono savivaldybės tarybos 2023 m. birželio 8 d. sprendimo Nr. K-127 „Dėl Alytaus rajono savivaldybės antikorupcijos komisijos sudarymo“ pakeitimo.
K40-186 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.
9. Dėl Alytaus rajono savivaldybei nuosavybės teise priklausančio turto investavimo, formuojant uždarosios akcinės bendrovės „Simno komunalininkas“ įstatinį kapitalą.
K40-195 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.
Papildoma pranešėjas – Vytautas Jastremskas, Alytaus rajono savivaldybės įmonės „Simno komunalininkas“ teisininkas.

10. Dėl 0,4 kV elektros oro linijos pirkimo.
K40-188 
Pranešėja – Greta Radzevičienė, Komunalinio ūkio ir žemės ūkio skyriaus vedėjo pavaduotoja.

11. Dėl patalpų perėmimo.
K40-192 
Pranešėja – Dovilė Slavinskaitė, Turto valdymo skyriaus vedėja.

12. Dėl patalpų perdavimo pagal panaudos sutartį.
K40-197 
Pranešėja – Dovilė Slavinskaitė, Turto valdymo skyriaus vedėja.

13. Dėl turto perdavimo Alytaus r. Simno gimnazijai.
K40-190 
Pranešėja – Dovilė Slavinskaitė, Turto valdymo skyriaus vedėja.

14. Dėl Alytaus rajono savivaldybės tarybos 2017 m. lapkričio 2 d. sprendimo Nr. K-224 „Dėl Alytaus rajono savivaldybės būsto fondo ir socialinio būsto, kaip savivaldybės būsto fondo dalies, sąrašų patvirtinimo“ pakeitimo.
K40-196 
Pranešėja – Dovilė Slavinskaitė, Turto valdymo skyriaus vedėja.

15. Dėl naujo kitos paskirties valstybinės žemės sklypo formavimo ir pertvarkymo projekto rengimo.
K40-176 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.

16. Dėl prašymo teikimo perduoti Alytaus rajono savivaldybei valstybinės žemės sklypus valdyti patikėjimo teise.
K40-187 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.

17. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
K40-182 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.

18. Dėl valstybinės žemės sklypo priskyrimo valstybės išperkamai ir (ar) neprivatizuojamai žemei ir prašymo perduoti jį patikėjimo teise Alytaus rajono savivaldybei.
K40-198 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.

19. Dėl Alytaus rajono savivaldybės tarybos 2020 m. gruodžio 28 d. sprendimo Nr. K-247 ,,Dėl Alytaus rajono savivaldybės Miroslavo globos namų teikiamų socialinių paslaugų sąrašo tvirtinimo ir jų kainų nustatymo“ pakeitimo.
K40-199 
Pranešėja – Šarūnė Kačkauskienė, Socialinės paramos skyriaus asmenų su negalia reikalų koordinatorė. 

20. Dėl Alytaus rajono savivaldybės tarybos 2021 m. vasario 11 d. sprendimo Nr. K-25 „Dėl Alytaus rajono savivaldybės Pivašiūnų globos namų teikiamų socialinių paslaugų sąrašo tvirtinimo ir jų kainų nustatymo“ pakeitimo.
K40-200 
Pranešėja – Šarūnė Kačkauskienė, Socialinės paramos skyriaus asmenų su negalia reikalų koordinatorė. 

21. Dėl pritarimo projekto įgyvendinimui.
K40-191 
Pranešėja – Šarūnė Kačkauskienė, Socialinės paramos skyriaus asmenų su negalia reikalų koordinatorė. 
PAPILDOMI:

22. Dėl Alytaus rajono savivaldybės tarybos 2023 m. birželio 8 d. sprendimo Nr. K-131 „Dėl Alytaus rajono savivaldybės etikos komisijos sudarymo“ pakeitimo.
K40-201 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.

23. Dėl patalpų perėmimo ir perdavimo.
K40-202 
Pranešėja – Dovilė Slavinskaitė, Turto valdymo skyriaus vedėja.

24. Dėl sutikimo įregistruoti buveinės adresą.
K40-203 
Pranešėja – Dovilė Slavinskaitė, Turto valdymo skyriaus vedėja.

25. Dėl Alytaus rajono savivaldybės tarybos 2015 m. rugpjūčio 12 d. sprendimo Nr. K-205 „Dėl viešame aukcione parduodamo Alytaus rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ pakeitimo.
K40-204  
Pranešėja – Dovilė Slavinskaitė, Turto valdymo skyriaus vedėja.

26. Mažumos valanda.

SVARSTYTA:

1. Dėl Alytaus rajono savivaldybės nevyriausybinių organizacijų tarybos sudarymo.
K40-181 
Pranešėja – Andrė Zenevičienė, Finansų ir investicijų skyriaus vedėja.

Alternatyvus sprendimo projektas – „Dėl Alytaus rajono savivaldybės nevyriausybinių organizacijų tarybos sudarymo“ (II variantas).

Komentarai: sprendimo projektas rengiamas siekiant naujai kadencijai sudaryti Alytaus rajono savivaldybės nevyriausybinių organizacijų tarybą. Siūlymai dėl atstovų delegavimo į NVO tarybą raštu buvo gauti iš 5 bendruomeninių organizacijų (Žagarių bendruomenė, asociacija „Krokialaukio kaimo bendruomenė“, Ąžuolinių kaimo bendruomenė, bendruomenė Talokiai, Verebiejų kaimo bendruomenė) ir 3 nevyriausybinių organizacijų (Alytaus rajono keturračių motociklų mėgėjų klubas „Keturračio broliai“, asociacija sportinių žaidimų sporto klubas „Butrimonių trikampis“, Alytaus rajono medžiotojų būrelis „Dušnionys“). 
Sprendimo projekto 1 punktas – „Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 4 dalimi, Lietuvos Respublikos nevyriausybinių organizacijų plėtros įstatymo 4 straipsnio 4 dalies 3 punktu, 6 straipsnio 1 ir 3 dalimis, Alytaus rajono savivaldybės nevyriausybinių organizacijų tarybos nuostatų, patvirtintų Alytaus rajono savivaldybės tarybos 2023 m. rugpjūčio 29 d. sprendimu Nr. K-163 „Dėl Alytaus rajono savivaldybės nevyriausybinių organizacijų tarybos nuostatų patvirtinimo“, 9 punktu, 11.3 papunkčiu, atsižvelgdama į bendruomeninių ir nevyriausybinių organizacijų gautus siūlymus ir 2025 m. spalio 20 d. bendruomeninių organizacijų pasiūlytų atstovų į nevyriausybinių organizacijų tarybą susirinkimo protokolą Nr. FI4-4, Alytaus rajono savivaldybės administracijos direktoriaus 2025 m. spalio 28 d. įsakymą Nr. D1-994 „Dėl narių delegavimo į Alytaus rajono savivaldybės nevyriausybinių organizacijų tarybą ir sekretoriaus skyrimo“, Alytaus rajono savivaldybės taryba n u s p r e n d ž i a:
1. Sudaryti Alytaus rajono savivaldybės nevyriausybinių organizacijų tarybą šios sudėties:
	1.1. Jolita Gudaitienė - Žagarių bendruomenės tarybos narė;
	1.2. Giedrė Ilgūnaitė - Viešosios įstaigos Alytaus rajono savivaldybės pirminės sveikatos priežiūros centro direktorė;
1.3. Juozas Jakubėlis - Alytaus rajono keturračių motociklų mėgėjų klubo „Keturračio broliai“ prezidentas;
	1.4. Danguolė Jarmalavičienė - Ąžuolinių kaimo bendruomenės pirmininkė;
	1.5. Deimantė Jurčiukonytė - Alytaus rajono savivaldybės tarybos narė;
	1.6. Česlovas Mulma - Alytaus rajono savivaldybės tarybos narys;
	1.7. Simona Rutkauskienė - Bendruomenės Talokiai narė;
1.8. Arūnas Simonaitis - Asociacijos sportinių žaidimų sporto klubas „Butrimonių trikampis“ vadovas;
	1.9. Vaidas Zajančkauskas - Alytaus rajono medžiotojų būrelio „Dušnionys“ pirmininkas;
	1.10. Andrė Zenevičienė - Alytaus rajono savivaldybės administracijos Finansų ir investicijų skyriaus vedėja.“
Visuose komitetuose klausimas buvo svarstytas, klausimui buvo pritarta. Gautas poezijos lyderio Danieliaus Jakubavičiaus siūlymas pakeisti tarybos sudėtį: 
[bookmark: _Hlk78185931][bookmark: _Hlk131488920]Alternatyvaus pasiūlymo 1 punktas – „Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 4 dalimi, Lietuvos Respublikos nevyriausybinių organizacijų plėtros įstatymo 4 straipsnio 4 dalies 3 punktu, 6 straipsnio 1 ir 3 dalimis, Alytaus rajono savivaldybės nevyriausybinių organizacijų tarybos nuostatų, patvirtintų Alytaus rajono savivaldybės tarybos 2023 m. rugpjūčio 29 d. sprendimu Nr. K-163 „Dėl Alytaus rajono savivaldybės nevyriausybinių organizacijų tarybos nuostatų patvirtinimo“, 9 punktu, 11.3 papunkčiu, atsižvelgdama į bendruomeninių ir nevyriausybinių organizacijų gautus siūlymus ir 2025 m. spalio 20 d. bendruomeninių organizacijų pasiūlytų atstovų į nevyriausybinių organizacijų tarybą susirinkimo protokolą Nr. FI4-4, Alytaus rajono savivaldybės administracijos direktoriaus 2025 m. spalio 28 d. įsakymą Nr. D1-994 „Dėl narių delegavimo į Alytaus rajono savivaldybės nevyriausybinių organizacijų tarybą ir sekretoriaus skyrimo“, Alytaus rajono savivaldybės tarybos opozicijos lyderio Danieliaus Jakubavičiaus 2025 m. lapkričio 24 d. pasiūlymą, Alytaus rajono savivaldybės taryba nusprendžia:
1. Sudaryti Alytaus rajono savivaldybės nevyriausybinių organizacijų tarybą šios sudėties:
	1.1. Jolita Gudaitienė - Žagarių bendruomenės tarybos narė;
	1.2. Giedrė Ilgūnaitė - Viešosios įstaigos Alytaus rajono savivaldybės pirminės sveikatos priežiūros centro direktorė;
1.3. Juozas Jakubėlis - Alytaus rajono keturračių motociklų mėgėjų klubo „Keturračio broliai“ prezidentas;
	1.4. Danguolė Jarmalavičienė	- Ąžuolinių kaimo bendruomenės pirmininkė;
	1.5. Česlovas Mulma - Alytaus rajono savivaldybės tarybos narys;
1.6. Marius Jasaitis - Alytaus rajono savivaldybės tarybos narys;
1.7. Simona Rutkauskienė - Bendruomenės Talokiai narė;
1.8. Arūnas Simonaitis - Asociacijos sportinių žaidimų sporto klubas „Butrimonių trikampis“ vadovas;
1.9. Vaidas Zajančkauskas - Alytaus rajono medžiotojų būrelio „Dušnionys“ pirmininkas;
1.10. Andrė Zenevičienė - Alytaus rajono savivaldybės administracijos Finansų ir investicijų skyriaus vedėja.“
              Pranešėja posėdžio metu įvardija taisymą sprendimo projekte iš Deimantės Jurčiukonytės į Deimantę Grigaravičienę, taisoma pavardės techninė klaida. 
  Posėdžio pirmininkė kviečia balsuoti už pirminį sprendimo projektą, jam nepritarus už alternatyvą. 
Balsavo už pirminį sprendimo projektą:
už – 17; 
prieš – 6;
susilaikė – 0;
nebalsavo – 0.
NUTARTA – sprendimas priimtas.

Už alternatyvą nebalsuota, nes balsų dauguma pritarta pirminiam sprendimo projektui.

2. Dėl pritarimo paraiškos rengimui pagal kvietimą „Juridinių asmenų privačių elektromobilių įkrovimo prieigų įrengimas darbovietėse“.
K40-183 
Pranešėja – Andrė Zenevičienė, Finansų ir investicijų skyriaus vedėja.
Komentarai: klausimas buvo pristatytas visuose komitetuose, klausimui buvo pritarta. Pranešėja įvardija, kad komiteto metu tarybos narė Gintarė Jociunskaitė uždavė klausimą, kodėl nenumatytas ir neplanuojamas stotelės įrengimas Miklusėnuose. Pranešėjos atsakymas – neplanuojama, nes ji ten yra.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

3. Dėl Alytaus rajono savivaldybės tarybos 2025 m. vasario 20 d. sprendimo Nr. K-33 ,,Dėl Alytaus rajono savivaldybės 2025-2027 metų biudžeto patvirtinimo“ pakeitimo.
K40-189 
Pranešėja – Andrė Zenevičienė, Finansų ir investicijų skyriaus vedėja.
Komentarai: nuo klausimo svarstymo nusišalina tarybos narė Živilė Patinskaitė, nes klausimas susijęs su darboviete. Nusišalinimui pritarta, iš posėdžių salės išėjo 14:08 val. grįžo 14:11 val.
Sprendimo projekto tikslas – patikslinti Alytaus rajono savivaldybės 2025–2027 metų biudžetą pagal naujai priimtus teisės aktus, savivaldybės biudžetinių įstaigų ir padalinių gautus prašymus. Klausimas buvo pristatytas visuose komitetuose, jam buvo pritarta.  Atlikti sprendimo projekto pakeitimai, atsižvelgiant į  papildomai skiriamas valstybės biudžeto lėšas, kuomet tikslinimas pajamų ir asignavimų planas. Atitinkamai tikslinama  sprendimas, bei sprendimo 2, 5, 6, 7 priedai. Įvardinti patikslinimai atlikti ir po komitetų posėdžių: vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 00:07:53 – 00:10:07 min.
Prašoma pritarti sprendimo projektui su pakeitimais. Tarybos narė Gintarė Jociunskaitė klausia, kaip sekasi vykdyti biudžeto asignavimus ir pajamas, ar planuojama gauti viršplaninių pajamų. Pranešėja atsako, kad lapkričio viduriui biudžetą renkame apie 90 proc., planuojama pajamų planą įvykdyti, kaip yra numatyta. Iš gyventojų pajamų mokesčio bei nekilnojamo turto mokesčio, planuojama surinkti viršplaninių pajamų iki 1 mln. Eur. Klausimų nėra. 
Balsavo:
už – 22; 
prieš – 0;
susilaikė – 0;
nebalsavo – 1 Živilė Patinskaitė.
NUTARTA – sprendimas priimtas.

4. Dėl nekilnojamojo turto mokesčio tarifų nustatymo.
K40-194 
Pranešėja – Andrė Zenevičienė, Finansų ir investicijų skyriaus vedėja.
Komentarai: sprendimo projektas buvo pristatytas visuose komitetuose su pakeitimais po vyriausybės atstovo pastabų. Klausimui komitetuose buvo pritarta, Ekonomikos ir biudžeto komitete buvo siūlymas – Marius Jasaitis siūlė alternatyvą, kad surinkti mokesčiai (3 procentus nekilnojamojo turto mokestinės vertės) atitektų seniūnijų bendruomenėms, kurių teritorijoje yra kitos paskirties inžinieriniai statiniai nurodyti 1.3 punkte. Pranešėja atsako, kaip paskirstomas mokestis – https://www.arsa.lt/taryba/tarybos-posedziai/tiesiogine-transliacija/914#!yt39 00:12:43 – 00:13:20 min. tarybos narys Marius Jasaitis klausia, dėl komercinio nekilnojamo turto, kokiais kriterijais buvo nustatytas 0,7 tarifas, ar buvo lyginama su gretimomis savivaldybėmis. Pranešėja įvardija savivaldybes, kuriose analizavo nustatytus tarifus, vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 00:13:46 – 00:14:27 min. Pranešėja įvardija, kad kriterijus –  siekiamybė pritraukti verslą į Alytaus rajono savivaldybę, vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 00:13:46 – 00:14:45 min. Pakoreguotas  savivaldybės tarybos sprendimo projektas: šiame sprendime buvo  papildyta preambulė teisės aktu. Patikslinta punktų numeracija. Sprendimas papildytas 1.4. puntu. Patikslintas 1.2. ir 1.3. ir 1.4 punktų tekstas.
Prašoma balsuoti už sprendimo projektą su pakeitimais.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

5. Dėl valstybinės žemės nuomos mokesčio lengvatos UAB „ICECO FISH POOL“.
K40-193 
Pranešėja – Andrė Zenevičienė, Finansų ir investicijų skyriaus vedėja.

Alternatyvus sprendimo projektas – „Dėl valstybinės žemės nuomos mokesčio lengvatos UAB „ICECO FISH POOL““ (II variantas).

Komentarai: sprendimo projekto rengimą paskatinusios priežastys, tikslai, uždaviniai: sprendimo projektas parengtas gavus UAB „ICECO Fish Pool“ prašymą suteikti valstybinės žemės nuomos  mokesčio lengvatą. Sprendimo projektu siūloma atleisti UAB „ICECO Fish Pool“ nuo valstybinės žemės nuomos mokesčio už 2025 m. Taikytina valstybinės žemės nuomos mokesčio lengvata sudarytų 11 548,32 Eur. Sprendimu siekiama įgyvendinti Lietuvos Respublikos norminių teisės aktų nuostatas dėl mokesčių lengvatų teikimo ir patenkinti prašymą dėl valstybinės žemės nuomos mokesčio lengvatos suteikimo. Sprendimo projektas buvo pristatytas visuose komitetuose su pakeitimais po vyriausybės atstovo pastabų. Vituose komitetuose buvo siūlymas valstybinės žemės nuomos mokestį mažinti per pusę. 
Komitetų metu buvo pateiktas tarybos narės Dalios Kitavičienės klausimas, kiek įmonių kreipėsi dėl paramos. Pranešėja atsako, kad viso buvo 10 prašymų, 5 iš jų dėl nekilnojamo turto mokesčio. Vienas klausimas atitiko visus tvarkos apraše nustatytus kriterijus, pateikė visus reikiamus dokumentus, pasiekė Tarybą. Tai VšĮ „Orūs namai“, buvo atleisti nuo 256 Eur nekilnojamo turto mokesčio. Dėl žemės, ar žemės nuomos mokesčio prašomus dokumentus pateikė UAB „ICECO Fish Pool“, kiti reikiamų dokumentų nepateikė ir neatitiko tvarkos apraše numatytų kriterijų. 
Parengta alternatyva sprendimo projektui. Altrrnatyviu sprendimo projektu siūloma sumažinti savivaldybės biudžeto sąskaita UAB „ICECO Fish Pool“ 2025 metų valstybinės žemės nuomos mokestį 50 proc. – 5774,16 Eur už nuomojamus valstybinės žemės sklypus. Sprendimu siekiama įgyvendinti Lietuvos Respublikos norminių teisės aktų nuostatas dėl mokesčių lengvatų teikimo ir patenkinti prašymą dėl valstybinės žemės nuomos mokesčio lengvatos suteikimo. Taip pat, šis siūlymas buvo suformuotas svarstant pirminį tarybos sprendimo projekto variantą komitetuose. Komitetai pagal savo įgaliojimus dėl teikiamo tarybos sprendimo projekto (I variantas) teikė siūlymus ir išvadas, kad sumažinti savivaldybės biudžeto sąskaita UAB „ICECO Fish Pool“ 2025 metų valstybinės žemės nuomos mokestį 50 proc.
Tarybos narė Dalia Kitavičienė prašo patikslinti, kokių sąlygų neatitiko ir reikiamų dokumentų nepateikė kitos įmonės, kurios kreipėsi dėl paramos. Pranešėja paaiškina, kad buvo pateikiami tik prašymai, o paprašius dokumentų, jie nebūna pateikiami.

Balsuojama už pirminį sprendimo projektą.  
Balsavo:
už – 1; 
prieš – 9;
susilaikė – 0;
nebalsavo – 13.
NUTARTA – sprendimas nepriimtas.

Balsuojama už alternatyvų sprendimo projektą.  
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – alternatyvus sprendimas priimtas.

6. Dėl pritarimo Alytaus rajono savivaldybės ir Alytaus miesto savivaldybės bendradarbiavimo sutarčiai.
K40-184 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.
Komentarai: Savivaldybės tarybai teikiamas sprendimo projektas dėl pritarimo Alytaus rajono savivaldybės ir Alytaus miesto savivaldybės bendradarbiavimo sutarčiai. Pagal sutartį abi savivaldybės bendradarbiautų, siekdamos racionaliai ir efektyviai panaudoti materialinius išteklius, užtikrinti valstybinės (valstybės perduotos savivaldybėms) civilinės būklės aktų registravimo funkcijos vykdymą ir naudotųsi Santuokų sale pagal abiejų šalių suderintą grafiką. Savivaldybių bendradarbiavimas tęsiasi nuo 2016 m., vieną kartą jau buvo tęsiama, o šiuo metu galiojanti baigiasi 2025-12-31. Nauja sutartis įsigaliotų nuo 2026-01-01, galiotų iki 2030-12-31.
Sutartį tikslinga pasirašyti todėl, kad Alytaus miesto savivaldybė šiuo metu santuokoms registruoti pritaikytų patalpų neturi, o Alytaus rajono savivaldybės Santuokų salė patenkina abiejų savivaldybių gyventojų poreikius. Pagal naują sutartį planuojama santuokas Santuokų salėje registruoti pagal poreikį ir abiejų šalių suderintą naudojimosi sale grafiką, mokant 300 eurų kas mėnesį. Ankščiau mokestis buvo 160 eurų. Mokestis padidėjo dėl pasikeitusių komunalinių mokesčių, eksploatacinių išlaidų. Taip pat bus atliekamas santuokos salės remontas. 
Komitetų metu tarybos narė Gintarė Jociunskaitė buvo uždavusi klausimą, kaip pasiskirsto 300 Eur kaštai. Pranešėja pateikia atsakymą vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 20:09-21:34 minutės.


Tarybos narys Raimundas Markauskas klausia, ar yra statistika, kiek žmonių tuokiasi iš Alytaus, kiek iš rajono? Pranešėja atsako, kad tokios statistikos neturi. Posėdžio pirmininkė Rasa Vitkauskienė atsako, kad mieste yra atskiras registras. 
Tarybos narė Gintarė Jociunskaitė pasitikslina, jei išlaikymas yra 600 Eur, kodėl 300 Eur. Pranešėja atsako, kad suma dalijasi pusiau, nes moka miestas ir rajonas po 300 Eur, o naudojamasi dalimis.
Tarybos narys Virgilijus Pranskevičius klausia, kiek dabar kainuoja santuoka. Tarybos narė Deimantė Grigaravičienė atsako, kad apie 35 Eur. 
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

7. Dėl Alytaus rajono savivaldybės religinių bendruomenių projektų finansavimo tvarkos aprašo tvirtinimo.
K40-185 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.
Komentarai: sprendimo projektu siekiama patvirtinti Alytaus rajono savivaldybės religinių bendruomenių projektų finansavimo tvarkos aprašą, kadangi nuo 2023 m. balandžio 1 d. įsigaliojus naujai Lietuvos Respublikos vietos savivaldos įstatymo redakcijai, tai yra Savivaldybės tarybos kompetencija. Iki šiol galiojo ir projektai buvo finansuojami vadovaujantis Alytaus rajono religinių bendruomenių projektų finansavimo tvarkos aprašu,  patvirtintu Alytaus rajono savivaldybės administracijos direktoriaus 2015 m. birželio 5 d įsakymu Nr. D1-399 „Dėl Alytaus rajono savivaldybės religinių bendruomenių projektų finansavimo tvarkos aprašo tvirtinimo“.
Priemonės įgyvendinimo tikslas – skirti savivaldybės biudžeto lėšų pagal Lietuvos Respublikos religinių bendruomenių ir bendrijų įstatymą registruotoms tradicinėms religinėms bendruomenėms, veikiančioms Alytaus rajone, prisidėti prie krašto kultūrinio paveldo dalies, priklausančios religinėms bendruomenėms, išsaugojimo, remti religinių bendruomenių veiklą vietos bendruomenėje.
Pranešėja informuoja, kad koreguota preambulė: vadovaudamasi Lietuvos Respublikos vietos savivaldos įstatymo 6 straipsnio 13, 22 punktais, 15 straipsnio 4 dalimi, Lietuvos Respublikos religinių bendruomenių ir bendrijų įstatymo 5 straipsniu, Lietuvos Respublikos biudžeto sandaros įstatymo 13 straipsniu, Lietuvos Respublikos etninės kultūros valstybinės globos pagrindų įstatymo 2 straipsnio 4 dalimi, 5 straipsnio 4 punktu, 10 straipsnio 1 dalimi.
Tarybos narė Gintarė Jociunskaitė teiraujasi, ar visos lėšos skirtos finansavimui 2024-2025 m. buvo panaudotos? Posėdžio pirmininkė Rasa Vitkauskienė atsako, kad tai visos lėšos buvo panaudotos.  
Prašoma pritarti sprendimui su pakeitimais.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.




8. Dėl Alytaus rajono savivaldybės tarybos 2023 m. birželio 8 d. sprendimo Nr. K-127 „Dėl Alytaus rajono savivaldybės antikorupcijos komisijos sudarymo“ pakeitimo.
K40-186 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.
Komentarai: sprendimo projektų siūloma keiti Antikorupcijos komisijos sudėtį. Siūloma vietoj Algirdo Vrubliausko, Antikorupcijos komisijos nariu deleguoti Marių Jasaitį, Alytaus rajono savivaldybės tarybos narį. Taip bus užtikrinamas mažumos ir daugumos atstovavimo principas.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

9. Dėl Alytaus rajono savivaldybei nuosavybės teise priklausančio turto investavimo, formuojant uždarosios akcinės bendrovės „Simno komunalininkas“ įstatinį kapitalą.
K40-195 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.
Papildoma pranešėjas – Vytautas Jastremskas, Alytaus rajono savivaldybės įmonės „Simno komunalininkas“ teisininkas.
Komentarai: nuo klausimo svarstymo nusišalina tarybos narys Virgilijus Pranskevičius, nes klausimas susijęs su darboviete. Nusišalinimui pritarta, iš posėdžių salės išėjo 14:26:53 val. grįžo 14:31:48 val. Sprendimo tikslas – užtikrinti Alytaus rajono savivaldybės įmonės „Simno komunalininkas“ pertvarkymą į uždarąją akcinę bendrovę ir investuoti Savivaldybei nuosavybės teise priklausantį turtą kaip Savivaldybės turtinį (piniginį ir nepiniginį) įnašą, formuojant bendrovės įstatinį kapitalą. Tokiu būdu siekiama užtikrinti įmonės veiklos tęstinumą, finansinį stabilumą ir didesnį veiklos efektyvumą, pereinant prie modernesnės ribotos atsakomybės bendrovės teisinės formos.
Sprendimo projektu siūloma investuoti Savivaldybei nuosavybės teise priklausantį turtą, kurio bendra vertė 7 819 062 Eur, kaip Savivaldybės turtinį įnašą, formuojant uždarosios akcinės bendrovės „Simno komunalininkas“ įstatinį kapitalą:
1. Finansinį turtą – 200 000 Eur;
2. Ilgalaikį materialųjį, nematerialųjį, kilnojamąjį ir trumpalaikį materialųjį turtą –                1 475 889 Eur, pagal Nepriklausomo turto vertintojo 2025 m. spalio 20 d. ataskaitą;
3. Ilgalaikį materialųjį nekilnojamąjį turtą – 6 143 173 Eur, pagal tą pačią vertinimo ataskaitą (išskyrus dar neįregistruotą Nekilnojamojo turto registre turtą).
 Pranešėja įvardija atliktus taisymus sprendimo projekto aiškinamajame rašte: 9.        Kiti, sprendimo iniciatorių nuomone, reikalingi pagrindimai ir paaiškinimai. 2025 m. kilnojamojo ir nekilnojamojo turto vertinimo ataskaita paskelbta 2025 m. spalio 22 d.
Tarybos narė Gintarė Jociunskaitė komitetų metu pateikė siūlymą, skirti finansinį turtą 600 000 Eur, tačiau visuose komitetuose buvo pritarta skirti 200 000 Eur.
          Tarybos narė Gintarė Jociunskaitė cituoja tarybos sprendimą, kur rašoma – „Įmonės pertvarkymas į uždarosios akcinės bendrovės formą ir savivaldybės turto investavimas į jos įstatinį kapitalą leis pasiekti ilgalaikį veiklos stabilumą, padidinti efektyvumą, pagerinti paslaugų kokybę bei išsaugoti darbo vietas Alytaus rajono gyventojų labui“. Tarybos narė pasisako, kad komitetų metu įmonės atstovai įvardijo, kad yra 600 000 Eur poreikis, todėl siekiant įgyvendinti tikslus būtų tikslinga skirti 600 000 Eur, nes numatoma surinkti viršplaninių lėšų.  Posėdžio pirmininkė Rasa Vitkauskienė atsako, kad „šis siūlymas yra pavėlavęs, tą galėjote padaryti, kuomet buvote valdančiojoje daugumoje, bet to nedarėte.  Įmonė yra nustekenta, vykdė nuostolingus projektus, paskolos buvo priskirtos įmonei, o ne savivaldybei. Šiandien pagal galimybes yra prisidedama prie įmonės veiklos, sekančiais metais pagal poreikį įstatinis kapitalas vėl bus didinamas, nes mūsų tikslas – kad įmonė gyvuotų“. Prašoma pritarti sprendimo projektui. Iš posėdžio salės išėjo tarybos narė Vitalija Vitkauskienė 14:30 val., grįžo 14:31 val. 
Balsavo:
už – 14; 
prieš – 0;
susilaikė – 7;
nebalsavo – 2 Virgilijus Pranskevičius, Raimundas Markauskas.
NUTARTA – sprendimas priimtas.

10. Dėl 0,4 kV elektros oro linijos pirkimo.
K40-188 
Pranešėja – Greta Radzevičienė, Komunalinio ūkio ir žemės ūkio skyriaus vedėjo pavaduotoja.
Komentarai: AB „Energijos skirstymo operatorius“ siūlo nupirkti už 1,19 Eur AB „Energijos skirstymo operatorius“ nuosavybės teise priklausantį turtą: 0,4 kV OL L-400 iš S-242 ruožą tarp atramų 400/1÷400/2 ir laidą, esantį Kumečių k., Miroslavo sen., Alytaus r. sav. Investicinis ir 0,4 kV OL L-100 iš Š-602 atramą 100/10 ir oro kabelį, esantį Alyvų g., Venciūnų k., Alovės sen., Alytaus r. sav. Tikslas – siekiant užtikrinti gatvių apšvietimą, nupirkti AB „Energijos skirstymo operatorius“ nuosavybės teise priklausantį  turtą – Oro liniją. Klausimų nėra.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

11. Dėl patalpų perėmimo.
K40-192 
Pranešėja – Dovilė Slavinskaitė, Turto valdymo skyriaus vedėja.
Komentarai: sprendimo projekto tikslas – perimti iš Alytaus r. meno ir sporto mokyklos veikloje nenaudojamus du kabinetus, esančius Ežero g. 18, Daugų m., Daugų sen., Alytaus r. sav., kuriuos biudžetinė įstaiga valdo patikėjimo teise. Atsižvelgiant į Alytaus krašto asmenų su negalia draugijos prašymą „Dėl patalpų panaudos sutarties sudarymo“ tarybai bus teikiamas svarstyti sprendimo projektas dėl perimtų patalpų perdavimo asociacijai panaudos pagrindais. 
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

12. Dėl patalpų perdavimo pagal panaudos sutartį.
K40-197 
Pranešėja – Dovilė Slavinskaitė, Turto valdymo skyriaus vedėja.
Komentarai: sprendimus dėl savivaldybės turto perdavimo pagal panaudos sutartį asociacijoms priima savivaldybės taryba. Sprendimo projekto tikslas – atsižvelgti į Alytaus krašto asmenų su negalia draugijos prašymą „Dėl patalpų panaudos sutarties sudarymo“ ir perduoti asociacijai 5 metų laikotarpiui panaudos pagrindais 24,59 kv. m ploto patalpas, esančias Ežero g. 18, Daugų m., Daugų sen., Alytaus r. sav.

Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

13. Dėl turto perdavimo Alytaus r. Simno gimnazijai.
K40-190 
Pranešėja – Dovilė Slavinskaitė, Turto valdymo skyriaus vedėja.
Komentarai: sprendimo projekto tikslas – atsižvelgti į Alytaus r. Simno gimnazijos prašymą „Dėl technikos gimnazijos teritorijos žalių plotų priežiūrai skyrimo” ir perduoti biudžetinei įstaigai patikėjimo teise valdyti Alytaus rajono savivaldybei nuosavybės teise priklausantį vejos pjovimo traktoriuką „Husqvarna TS343” žaliųjų plotų priežiūrai.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

14. Dėl Alytaus rajono savivaldybės tarybos 2017 m. lapkričio 2 d. sprendimo Nr. K-224 „Dėl Alytaus rajono savivaldybės būsto fondo ir socialinio būsto, kaip savivaldybės būsto fondo dalies, sąrašų patvirtinimo“ pakeitimo.
K40-196 
Pranešėja – Dovilė Slavinskaitė, Turto valdymo skyriaus vedėja.
Komentarai: šiuo sprendimo projektu siūloma į Alytaus rajono savivaldybės socialinio būsto, kaip savivaldybės būsto fondo dalies, sąrašą, patvirtintą Alytaus rajono savivaldybės tarybos 2017 m. lapkričio 2 d. sprendimu Nr. K-224 „Dėl Alytaus rajono savivaldybės būsto fondo ir socialinio būsto, kaip savivaldybės būsto fondo dalies, sąrašų patvirtinimo“, įrašyti laisvą trijų kambarių savivaldybės būstą, esantį Daugų g. 10-8, Daugų m., Daugų sen. Butas bus siūlomas nuomotis šeimoms, turinčioms teisę į socialinio būsto nuomą. 
Taip pat siūloma iš savivaldybės būsto fondo sąrašo išbraukti tris negyvenamus savivaldybės būstus, esančius bendrabutyje adresais Ateities g. 6-104, Simno m., Ateities g. 6-110, Simno m., Ateities g. 6-112, Simno m. Įgyvendinant projektą „Socialinio būsto plėtra Alytaus rajone“, bendrabučio patalpose bus atliktas kapitalinis remontas, kurio metu bus įrengta 20 socialinių būstų. Pasibaigus kapitalinio remonto laikotarpiui, įrengti socialiniai būstai bus įtraukti į Alytaus rajono savivaldybės socialinio būsto fondo sąrašą.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

15. Dėl naujo kitos paskirties valstybinės žemės sklypo formavimo ir pertvarkymo projekto rengimo.
K40-176 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.
Komentarai: naujo kitos paskirties valstybinės žemės sklypo, esančio Alytaus rajono savivaldybės Butrimonių seniūnijos Butrimonių miestelyje, ties Margirio g. 5, suformavimas vaikų laisvalaikio ir žaidimų aikštelės įrengimui. Inicijuoti ir organizuoti žemės sklypo, esančio Alytaus rajono savivaldybės Butrimonių seniūnijos Butrimonių miestelyje, ties Margirio g. 5, žemės sklypo formavimo ir pertvarkymo projekto rengimą.
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

16. Dėl prašymo teikimo perduoti Alytaus rajono savivaldybei valstybinės žemės sklypus valdyti patikėjimo teise.
K40-187 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.
Komentarai: tarybos sprendimo projektas teikiamas, siekiant inicijuoti prašymo pateikimą Nacionalinei žemės tarnybai prie Aplinkos ministerijos dėl perdavimo valdyti patikėjimo teise valstybei nuosavybės teise priklausančius NŽT prie AM patikėjimo teise valdomus žemės sklypus, nurodytus sprendimo projekte, Alytaus rajono savivaldybei. Sklypus siekiama perimti susisiekimo komunikacijoms – gatvėms ir vietiniams keliams – eksploatuoti. 
Balsavo:
už – 22; 
prieš – 0;
susilaikė – 1;
nebalsavo – 0.
NUTARTA – sprendimas priimtas.

17. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
K40-182 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.
Komentarai: nuo klausimo svarstymo nusišalina tarybos narys Stasys Supranavičius, nes klausimas susijęs su jo asmeniu. Nusišalinimui pritarta, iš posėdžių salės išėjo 14:37:22 val. grįžo 14:38:36 val. Sprendimo projektu siekiama: 1. Išnuomoti (duomenys neskelbiami) be aukciono 0,2500 ha ploto žemės ūkio paskirties valstybinės žemės sklypą, esantį Butrimonių miestelyje, Alytaus rajono savivaldybėje, valstybinės žemės nuomos sutarties projekte nurodytomis sąlygomis. 2. Nustatyti, kad 1 punkte nurodyti žemės sklypas išnuomojamas 25 metams, skaičiuojant nuo valstybinės žemės nuomos sutarties sudarymo dienos. Nuomos terminas nustatytas vadovaujantis Valstybinės žemės ūkio paskirties žemės sklypų nuomos taisyklių, patvirtintų Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“, 8 punktu.
Pranešėja įvardija atliktus taisymus sprendimo projekte: pakoreguotas  Sutarties 9 p. „Nuomotojas kas 3 metus Žemės įvertinimo metodikos, patvirtintos Lietuvos Respublikos Vyriausybės 1999 m. vasario 24 d. nutarimu Nr. 205, nustatyta tvarka perskaičiuoja išnuomoto be aukciono žemės sklypo vertę, nuo kurios skaičiuojamas žemės nuomos mokestis“.



Prašoma pritarti sprendimo projektui su pakeitimais. 
Balsavo:
už – 22; 
prieš – 0;
susilaikė – 0;
nebalsavo – 1 Stasys Supranavičius.
NUTARTA – sprendimas priimtas.

18. Dėl valstybinės žemės sklypo priskyrimo valstybės išperkamai ir (ar) neprivatizuojamai žemei ir prašymo perduoti jį patikėjimo teise Alytaus rajono savivaldybei.
K40-198 
Pranešėja – Oksana Nikulinienė, Architektūros skyriaus vyr. specialistė, vykdanti Architektūros skyriaus vedėjo funkcijas.
[bookmark: _Hlk195098490]	Komentarai: šio tarybos sprendimo projekto tikslas - parengti dokumentus dėl 9,05 ha valstybinės žemės sklypo, esančio Alytaus rajono savivaldybės Alytaus seniūnijos Talokių kaime, perėmimo valdyti patikėjimo teise iš valstybinės žemės patikėtinio Nacionalinės žemės tarnybos prie Aplinkos ministerijos. Lietuvos Respublikos žemės įstatymo 7 straipsnio 2 dalyje numatyta, kad valstybinė žemė perduodama savivaldybėms patikėjimo teise Vyriausybės nustatyta tvarka Nacionalinės žemės tarnybos vadovo sprendimu šioms reikmėms: 1) viešosios paskirties rekreacijai ir poilsiui; 2) viešojo naudojimo poilsio objektams; 3) gatvėms ir vietiniams keliams; 4) komunaliniams inžineriniams tinklams tiesti ir (ar) eksploatuoti; 5) gyvenamiesiems namams statyti ir (ar) eksploatuoti; 6) ūkinei komercinei veiklai; 7) kapinių priežiūrai; 8) piliakalnių ir kitų nekilnojamųjų kultūros vertybių tvarkymui ir apsaugai. 
Komitetuose buvo iškeltas klausimas, kokiems tikslams bus naudojama. Pranešėjos atsakymas – ūkinei komercinei veiklai. 
	Tarybos narys Marius Jasaitis pastebi, kad savivaldybė perima savo žinion turtą, galimai minčių turi, kokia veikla ten galėtų būti, nes šiandienai ten rapsų laukai. Tarybos narys prašo įvardinti kam teritorija bus naudojama, nes tikėtina, kad ateityje verslas prašys prisidėti prie infrastruktūros. Posėdžio pirmininkė Rasa Vitkauskienė atsako, kad planuojama sklypo veikla komercinė ir savivaldybė yra numačiusi prisidėti prie infrastruktūros, kad į minimą sklypą ateitų investuotojas.  Tarybos narys Marius Jasaitis teiraujasi dėl gyvenamųjų namų apsauginių zonų, nes nežinoma koks verslas ateis. Posėdžio pirmininkės Rasos Vitkauskienės atsakymas – taip, nes kitais nebūtų išduodami leidimai. 
Balsavo:
už – 17; 
prieš – 0;
susilaikė – 6;
nebalsavo – 0.
NUTARTA – sprendimas priimtas.

19. Dėl Alytaus rajono savivaldybės tarybos 2020 m. gruodžio 28 d. sprendimo Nr. K-247 ,,Dėl Alytaus rajono savivaldybės Miroslavo globos namų teikiamų socialinių paslaugų sąrašo tvirtinimo ir jų kainų nustatymo“ pakeitimo.
K40-199 
Pranešėja – Šarūnė Kačkauskienė, Socialinės paramos skyriaus asmenų su negalia reikalų koordinatorė. 
Komentarai: nuo 19 ir 20 klausimų svarstymo nusišalina tarybos nariai Kęstutis Patinskas, Živilė Patinskaitė ir Rimas Marčiulynas, nes klausimas susijęs su artimų žmonių darbo vieta. Nusišalinimui pritarta, iš posėdžių salės išėjo 14:41:50 val. grįžo 14:44:01 val. 
Alytaus rajono savivaldybės tarybos sprendimo projektas ,,Dėl Alytaus rajono savivaldybės tarybos 2020 m. gruodžio 28 d. sprendimo Nr. K-247 ,,Dėl Alytaus rajono savivaldybės Miroslavo globos namų teikiamų socialinių paslaugų sąrašo tvirtinimo ir jų kainų nustatymo“ pakeitimo parengtas siekiant nustatyti Alytaus rajono savivaldybės Miroslavo globos teikiamų socialinių paslaugų kainas, atsižvelgiant į faktines socialinių paslaugų organizavimo išlaidas ir šių išlaidų efektyvų panaudojimą.
Balsavo:
už – 20; 
prieš – 0;
susilaikė – 0;
nebalsavo – 3: Kęstutis Patinskas, Živilė Patinskaitė ir Rimas Marčiulynas.
NUTARTA – sprendimas priimtas.

20. Dėl Alytaus rajono savivaldybės tarybos 2021 m. vasario 11 d. sprendimo Nr. K-25 „Dėl Alytaus rajono savivaldybės Pivašiūnų globos namų teikiamų socialinių paslaugų sąrašo tvirtinimo ir jų kainų nustatymo“ pakeitimo.
K40-200 
Pranešėja – Šarūnė Kačkauskienė, Socialinės paramos skyriaus asmenų su negalia reikalų koordinatorė. 
Komentarai: nuo 19 ir 20 klausimų svarstymo nusišalina tarybos nariai Kęstutis Patinskas, Živilė Patinskaitė ir Rimas Marčiulynas, nes klausimas susijęs su artimų žmonių darbo vieta. Nusišalinimui pritarta, iš posėdžių salės išėjo 14:41:50 val. grįžo 14:44:01 val. 
Alytaus rajono savivaldybės tarybos sprendimo projektas ,,Dėl Alytaus rajono savivaldybės tarybos 2021 m. vasario 11 d. sprendimo Nr. K-25 „Dėl Alytaus rajono savivaldybės Pivašiūnų globos namų teikiamų socialinių paslaugų sąrašo tvirtinimo ir jų kainų nustatymo“ pakeitimo“ parengtas siekiant nustatyti Alytaus rajono savivaldybės Pivašiūnų globos namų teikiamų socialinių paslaugų kainas, atsižvelgiant į faktines socialinių paslaugų organizavimo išlaidas ir šių išlaidų efektyvų panaudojimą.
Balsavo:
už – 20; 
prieš – 0;
susilaikė – 0;
nebalsavo – 3: Kęstutis Patinskas, Živilė Patinskaitė ir Rimas Marčiulynas.
NUTARTA – sprendimas priimtas.

21. Dėl pritarimo projekto įgyvendinimui.
K40-191 
Pranešėja – Šarūnė Kačkauskienė, Socialinės paramos skyriaus asmenų su negalia reikalų koordinatorė. 
Komentarai: sprendimo projekto tikslas – pritarti Alytaus rajono savivaldybės administracijos dalyvavimui projekto, rengiamo pagal  2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonę „Plėtoti kompleksinę asmenų su negalia socialinės integracijos sistemą“, įgyvendinime partnerio teisėmis. Įgalioti Alytaus rajono savivaldybės administracijos direktorių pasirašyti visus su projekto įgyvendinimu susijusius dokumentus.
Tarybos narė Dalia Kitavičienė pasitikslina, ar šiame projekte partnerio teisėmis yra kviečiamos visos savivaldybės dalyvauti, kiek laisvės turės savivaldybė pasirinkti paslaugų teikėjus?
Pranešėja atsako, kad  kvietimai buvo išsiųsti visoms savivaldybėms ir jo galėjo sutikti arba ne. Antrasis atsakymas dėl laisvės pasirinkti paslaugų tiekėjus, vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 45:30 – 46:54 val. Tarybos narė Dalia Kitavičienė linki būti budriems dėl paslaugų tiekėjų, kad sklandžiai veiklos būtų įgyvendintos.  
Projekte numatoma

Balsavo:
už – 22; 
prieš – 0;
susilaikė – 0;
nebalsavo – 1 Marius Jasaitis.
NUTARTA – sprendimas priimtas.


PAPILDOMI:

22. Dėl Alytaus rajono savivaldybės tarybos 2023 m. birželio 8 d. sprendimo Nr. K-131 „Dėl Alytaus rajono savivaldybės etikos komisijos sudarymo“ pakeitimo.
K40-201 
Pranešėja – Indrė Gočeldienė, Teisės, civilinės metrikacijos ir vidaus administravimo skyriaus vedėjo pavaduotoja.
Komentarai: šiuo sprendimu prašoma pakeisti Alytaus rajono savivaldybės tarybos 2023 m. birželio 8 d. sprendimą Nr. K-131 „Dėl Alytaus rajono savivaldybės Etikos komisijos sudarymo“ Etikos komisijos sudėtį vietoj Mindaugo Aldonio įrašant Gediminą Krasauską. 
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

23. Dėl patalpų perėmimo ir perdavimo.
K40-202 
Pranešėja – Dovilė Slavinskaitė, Turto valdymo skyriaus vedėja.
Komentarai: nuo 23 ir 24 klausimų svarstymo nusišalina tarybos narys Virgilijus Pranskevičius, nes klausimas susijęs su darboviete. Nusišalinimui pritarta, iš posėdžių salės išėjo 14:49:36 val. grįžo 14:51:08 val.
Sprendimo projekto tikslas – perimti iš Alytaus rajono savivaldybės įmonės „Simno komunalininkas“ patikėjimo teise valdomas patalpas, esančias Vytauto g. 28, Simno m., Simno sen., Alytaus r. sav., ir perduoti savivaldybės įmonei, kuri po pertvarkymo toliau veiks kaip UAB  „Simno komunalininkas“, patikėjimo teise valdyti naudoti ir disponuoti kitas Alytaus rajono savivaldybei nuosavybės teise priklausančias 407,60 kv. m  ploto patalpas, adresu Vytauto g. 57, Simno m., Simno sen., Alytaus r. sav.
Balsavo:
už – 22; 
prieš – 0;
susilaikė – 0;
nebalsavo – 1 Virgilijus Pranskevičius.
NUTARTA – sprendimas priimtas.

24. Dėl sutikimo įregistruoti buveinės adresą.
K40-203 
Pranešėja – Dovilė Slavinskaitė, Turto valdymo skyriaus vedėja.
Komentarai: nuo 23 ir 24 klausimų svarstymo nusišalina tarybos narys Virgilijus Pranskevičius, nes klausimas susijęs su darboviete. Nusišalinimui pritarta, iš posėdžių salės išėjo 14:49:36 val. grįžo 14:51:08 val.
Sprendimo projekto tikslas – sutikti, kad Alytaus rajono savivaldybės įmonės „Simno komunalininkas“ buveinė būtų įregistruota patikėjimo teise perduotose patalpose, adresu Vytauto g. 57, Simno m., Simno sen., Alytaus r. sav.
Balsavo:
už – 22; 
prieš – 0;
susilaikė – 0;
nebalsavo – 1 Virgilijus Pranskevičius.
NUTARTA – sprendimas priimtas.

25. Dėl Alytaus rajono savivaldybės tarybos 2015 m. rugpjūčio 12 d. sprendimo Nr. K-205 „Dėl viešame aukcione parduodamo Alytaus rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ pakeitimo.
K40-204  
Pranešėja – Dovilė Slavinskaitė, Turto valdymo skyriaus vedėja.
Komentarai: sprendimo projektu prašoma pakeisti Viešame aukcione parduodamo Alytaus rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Alytaus rajono savivaldybės tarybos 2015 m. rugpjūčio 12 d. sprendimu Nr. K-205 „Dėl Viešame aukcione parduodamo Alytaus rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“, pripažįstant netekusiu galios 41 punktą. 
Balsavo:
už – 23; 
prieš – 0;
susilaikė – 0;
nebalsavo – 0.
NUTARTA – sprendimas priimtas.

26. Mažumos valanda.
      Mažumos valanda prasidėjo 14:52 val., baigėsi 15:52 val.
Posėdžio pirmininkė Rasa Vitkauskienė primena tarybos nariams tvarkas, susijusias su mažumos valanda:
„56. Ne rečiau kaip kartą per pusę metų vieno iš Tarybos posėdžių pabaigoje yra organizuojama Tarybos mažumos valanda.
[bookmark: part_7912eaed5d7042279df5484d99496c56]57. Tarybos mažumos valandos metu Tarybos mažumos atstovai turi teisę užduoti klausimų merui, vicemerui (-ams), administracijos direktoriui, komitetų pirmininkams, komisijų pirmininkams ir gauti į juos atsakymus. Jeigu posėdžio dieną nurodyti asmenys eina pareigas, jie Tarybos mažumos valandoje privalo dalyvauti ir atsakyti į jiems užduotus klausimus, kurie per Tarybos posėdžių sekretorių pateikiami ne vėliau kaip prieš 2 darbo dienas iki posėdžio pradžios.
[bookmark: part_299f990a89154a9da11c24c42ad93534]58. Tarybos mažumos valanda trunka ne trumpiau kaip vieną valandą.
[bookmark: part_49509b5c3c95465ca6d4f92395d930b6]59. Pirmiausia teisę užduoti iki dviejų klausimų turi opozicijos lyderis, po to – kiti Tarybos mažumos atstovai. Tarybos mažumos atstovams uždavus visus klausimus, jeigu Taryba nenusprendžia kitaip, sudaroma galimybė Tarybos daugumos atstovams užduoti klausimų. Visiems Tarybos nariams pateikti klausimą skiriamos – 2 minutės. Klausimai turi būti formuluojami konkrečiai, aiškiai. Vienas klausimas negali susidėti iš kelių klausimų. Tarybos nariams uždavus klausimų, skiriamas laikas tarybos narių pareiškimams. Pareiškimo trukmė negali būti ilgesnė kaip 5 minutės, kalbėtojų skaičius neribojamas.
[bookmark: part_49f047cecd6b4fa284b33c05dd8bf280]60. Tarybos mažumos valandoje užduoti klausimai ir atsakymai į juos protokoluojami.
[bookmark: part_31473269f4d74ae8accdee8d5666ed2e]61. Kartą per pusę metų į vieną Tarybos posėdžio darbotvarkę įtraukti klausimus turi teisę Tarybos mažuma.
[bookmark: part_1b513ead1b5143b1b5f9991ff060cdf0]62. Į darbotvarkę privalomai įtraukiami ir svarstomi visi Tarybos mažumos siūlomi klausimai, atitinkantys šiame reglamente ir Vietos savivaldos įstatyme nustatytus reikalavimus Tarybos sprendimų projektams.
[bookmark: part_1bd5950337bb40998dab4702af088565]63. Jeigu Tarybos posėdis baigiasi anksčiau, negu apsvarstomi visi Tarybos mažumos pateikti sprendimų projektai, neapsvarstyti Tarybos mažumos projektai įtraukiami į kito artimiausio Tarybos posėdžio darbotvarkę, jos pradžioje.“
Posėdžio pirmininkė Rasa Vitkauskienė įvardija merą, vicemerą, administracijos direktorių, kuris išvykęs į komandiruotę ir jį vaduoja Andrė Zenevičienė, Finansų ir investicijų skyriaus vedėja, komitetų pirmininkus bei komisijų pirmininkus, kuriems klausimus gali užduoti mažumos atstovai, vėliau daugumos atstovai. Posėdžio pirmininkė pastebi, kad vienintelis opozicijos narys Marius Jasaitis pateikė klausimus mažumos valandai, kaip tai yra reglamentuojama Tarybos veiklos reglamente.
	Pirmasis klausimus užduoda opozicijos lyderis Danielius Jakubavičius:
	Kiek kilometrų kelių jau išasfaltuota ir kiek dar liko, kad būtų pasiektas 200 km. tikslas? Alytaus rajono savivaldybės merė Rasa Vitkauskienė atsako, kad pažadus gyventojams stengiamasi tesėti ir Alytaus rajono keliai ir pakelės gražėja. Praėjusiais metais išasfaltuota daugiau kaip 38 km., šiais metais konkrečių skaičių dar nėra, nes klausimas nebuvo užduotas pagal tvarkas, tačiau bus daugiau nei 50 km. Tikslūs paskaičiavimai bus kitų metų pradžioje, nes šiuo metu darbai dar vyksta ir bus siekiama pasiekti 200 km. tikslą.  
Antrasis opozicijos lyderio  Danieliaus Jakubavičiaus klausimas – koks Alytaus rajono bibliotekos likimas, ar bus perkelta į Simną? Alytaus rajono savivaldybės merė Rasa Vitkauskienė atsako, kad dėl perkėlimo ir adreso keitimo sprendimus priims Taryba. Toks siūlymas dėl perkėlimo į Simną bus teikiamas, nes tam yra puikios neišnaudotos patalpos ir mūsų ketinimai yra stiprinti ir išlaikyti biblioteką, palaipsniui investuojant į bibliotekų remonto darbus. Dabartinės bibliotekos patalpos neatitinka reikalavimų ir nėra saugios lankytojams. 
Tarybos nario Mariaus Jasaičio klausimai: 
[bookmark: _Hlk215561827]1. Alytaus rajono  savivaldybės bendrojo ugdymo mokyklų tinklo pertvarkos planas 2022–2026 m. Tarybos nario pastebėjimu, mokinių skaičius rajone mažėja. Kada bus naujo tinklo pradžia, link kokių modelių bus judama? Alytaus rajono savivaldybės merė Rasa Vitkauskienė atsako, kad vaikų mažėja ne tik Alytaus rajone. Tinklo pertvarkos planas buvo patvirtintas 2022 m., buvo numatyti 5 esminiai dalykai, kuriuos buvo siekiama įgyvendinti, detaliau vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 01:01:12-01:03:33 min. Į klausimą plačiau atsako Giedrė Volungevičienė, Švietimo, kultūros ir sporto skyriaus vedėja. Jos teigimu, ateities 2027-2031 m. planavimas priklausys nuo to, kokie teisės aktai valstybės mastu, vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 01:03:34-01:04:53 min. 
2. Alytaus rajono Pramonės zona. Kiek 2026 m. biudžete numatoma pramonės zonos specialiųjų planų parengimui, žemės sklypų išpirkimui ar konsolidavimui, elektros galios rezervavimui, privažiavimo kelių įrengimui? Jeigu numatomos lėšos, tai kuris iš keturių etapų galėtų būti pirmas? Alytaus rajono savivaldybės merė Rasa Vitkauskienė atsako, kad tarybos nariai tvirtins biudžetą, galėsite teikti siūlymus. Šiai dienai Alytaus rajone nei pramonės parko, nei laisvos ekonominės zonos nėra. Atsakymas dėl Alytaus miesto pramonės parko tąsos vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 01:05:45-01:08:14 min. Alytaus rajone nuolat ieškoma galimybių pritraukti investuotojus.  
Tarybos nario Gedimino Krasausko klausimai: 
1. Kaip savivaldybė pasiruošusi prižiūrėti rajono kelius žiemos periodu? Alytaus rajono savivaldybės merė Rasa Vitkauskienė atsako, kad keliai prižiūrimi ir atsakymui papildyti kviečiamas Alytaus rajono savivaldybės vicemeras Aurimas Truncė. Vicemero teigimu, keliai prižiūrimi, nusiskundimų nėra, rajono gyventojai jau spėjo pasidžiaugti pirmomis snaigėmis ir Alytaus rajono kelių priežiūra socialinėje erdvėje. Šiuo metu, nuo žvyrkelių pašalinamas susikaupęs sniegas, kadangi vakare numatoma minusinė temperatūra. Darbai yra nupirkti, sutartys galiojančios visų šešių zonų priežiūrai, rangovai yra.
2. Kaip sekėsi parduoti nekilnojamą turtą aukcione? Kiek jo yra parduota, kiek ne? Alytaus rajono savivaldybės merė Rasa Vitkauskienė atsako, kad nėra lengva parduoti, nes kai kuris turtas pardavinėjamas daugybę metų ir yra prastos būklės, šia savaitę parduotas vienas būstas Simne. Atsakymui papildyti kviečiama Dovilė Slavinskaitė, Turto valdymo skyriaus vedėja. Vedėja atsako, kad aukcionai vyksta, susidomėjimas yra Alovės buvusios seniūnijos pastatu. Informacija apie įvykusius, esamus ir planuojamus aukcionus vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 01:12:09-01:13:00 min.
Tarybos narės Jūratės Overaitytės-Jakubavičienės klausimai: 
1. Kas naujo nuveikta per trejus Jūsų vadovavimo metus ir kas inovatyvaus numatyta atlikti? Klausiama, nes manoma, kad rajono svečiams rodomi praėjusios kadencijos nuveikti darbai. Alytaus rajono savivaldybės merė Rasa Vitkauskienė džiaugiasi, kad visi nuveikti darbai yra bendri, patvirtinti Tarybos, kartu dirbant ir administracijai, todėl nuopelnų negali prisiimti vienas asmuo. Yra nuveiktų darbų, kurių negalima slėpti, o reikia dalintis gerąja patirtimi. Vaizdo įraše plačiau apie tvarkomas ir planuojamas tvarkyti gydymo įstaigas, PSPC stiprinimą, gydytojų pritraukimą, naujas paslaugas gydymo srityje  https://www.arsa.lt/taryba/tarybos-posedziai/tiesiogine-transliacija/914#!yt39 01:14:27-01:15:46 min. Alytaus rajono savivaldybės vicemeras Aurimas Truncė papildo atsakymą, kad mobiliųjų paslaugų teikimas yra jo asmeninis siūlymas, o nuveikti ir planuojami neveikti darbai tai yra visų bendras darbas Alytaus rajono gyventojų labui. 
2. Ką numatoma veikti su patalpomis, kada iš jų išsikels Alytaus poliklinika? Alytaus rajono savivaldybės merė Rasa Vitkauskienė atsako, kad šiai dienai Alytaus miesto savivaldybė tik rengia projektą, dar laukia jo patvirtinimas ir statybų darbai. Šiai dienai dėl pastato ateities minčių turime ir jis tuščias neliks. Visus sprendimus priims savivaldybės taryba. 
Tarybos nario Gintaro Chščenavičiaus klausimai: 
1. Kas pasirašė darbų priėmimo-perdavimo aktą dėl Miroslavo gimnazijos remonto darbų? Ar Aurimo Truncės, kaip tuometinio administracijos direktoriaus, parašas buvo ant akto? Alytaus rajono savivaldybės vicemeras Aurimas Truncė atsako, kad tuo metu jis buvo administracijos direktorius, parašus dėjo sudaryta komisija, kurią sudarė atestuoti specialistai, o įstaigos vadovo parašas taip pat turi būti. 
2. Ar numatoma apšvietimo plėtra Alytaus rajone? Alytaus rajono savivaldybės merė Rasa Vitkauskienė atsako, kad tikrai numatoma, jau šiais metais darbai vykdomi, kitais metais numatomi nauji projektai, kurie bus pristatomi Taryboje svarstant biudžetą. Projektus pristatyti kviečiami Greta Radzevičienė, Komunalinio ūkio ir žemės ūkio skyriaus vedėjo pavaduotoja ir Aurimas Truncė, Alytaus rajono savivaldybės vicemeras,  vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 01:20:25-01:21:25 min.
Tarybos narės Dalios Kitavičienės klausimai: 
1. Klausimas adresuojamas Česlovui Mulmai, Justui Truncei, Algiui Žėkui, Vitalijai Vitkauskienei ir Aloyzui Jaciunskui.  Rugpjūčio mėnesio taryboje buvo svarstomas reagavimo į savižudybes algoritmo klausimas, kuris buvo patvirtintas ir turėtų mažinti savižudybių problemas Alytaus rajone. Kalbant apie reagavimo į savižudybes algoritmą, pagalbos teikėjais gali būti kiekvienas iš mūsų, kaip pagal apie algoritmą darbo dienos metu 15 val. turėtumėte elgtis Jūs, jei pastebite, kad šalia jūsų esantis žmogus patiria savižudybės riziką. Tarybos narė Vitalija Vitkauskienė, atsako, kad esant grėsmei skambintų bendruoju pagalbos numeriu 112 ir pagalba bus suteikta.
2. Visuomenės sveikatos stebėsenos ataskaita tvirtinama kiekvienais metais, ataskaitos pabaigoje yra rekomendacijos. Rekomendacijos yra skirtos Alytaus rajono administracijai, savivaldybės tarybai, bendruomenės sveikatos tarybai, švietimo įstaigoms. Tarybos narė kviečia jas persižiūrėti. Ar buvo svarstomos rekomendacijos ir vykdomos rekomendacijos?      Tarybos narės įžvalgos vaizdo įrašo https://www.arsa.lt/taryba/tarybos-posedziai/tiesiogine-transliacija/914#!yt39 01:26:53-01:28:43 min. Alytaus rajono savivaldybės merė Rasa Vitkauskienė atsako, kad atsakymas į klausimą bus pateiktas raštu, kai numatoma teisės aktuose.
Tarybos nario Česlovo Mulmos klausimai Etikos komisijos pirmininkei Daliai Kitavičienei: įstatymo pakeitimai buvo nuo  2024-06-19, panaikino išimtis Etikos komisijos posėdžiams, jie turi būti transliuojami ir daromas vaizdo ir garso įrašas. Per minėtą laikotarpį įvyko šeši posėdžiai.  
[bookmark: _Hlk213330681]1. Ar Etikos komisijos posėdžių buvo daromi garso ir vaizdo įrašai nuo 2024-06-19. Kur juos rasti?. Tikslaus atsakymo, dėl komisijos posėdžių garso ir vaizdo įrašų šiuo metu pateikti negali, į tai galėtų atsakyti atsakingoji sekretorė.
2. Ar Etikos komisijos posėdžiai buvo transliuojami tiesiogiai nuo 2024-06-19? Etikos komisijos pirmininkės Dalios Kitavičienės atsakymas dėl posėdžių tiesioginių transliacijų ir kodėl jie nebuvo tiesiogiai transliuojami, vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 01:30:34-01:33:30 min.
Tarybos nario Raimundo Markausko klausimas dėl investicijų ir žemės pirkimo. Ar savivaldybė nori tik pasiimti iš Inovacijų ministerijos pinigus infrastruktūrai rengti ir turėti sklypą, ar yra investuotojas? Alytaus rajono savivaldybės merė Rasa Vitkauskienė atsako, kad investuotojai domisi galimybėmis Alytaus rajone,  situacijos išaiškinimas vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 01:34:32-01:35:34 min.
Tarybos narė Vitalija Vitkauskienė tęsia tarybos nario Česlovo Mulmos klausimą ir prašo, kad  Etikos komisijos pirmininkė patikslintų išsakytą mintį, nes nesupranta koks skirtumas koks gydytojas ar gydymo įstaiga išdavė nedarbingumo pažymėjimą tarybos nariui. Etikos komisijos pirmininkė Dalia Kitavičienė atsako, kad dėl tos priežasties įrašai ir nebuvo viešai transliuojami, nes ši informacija būdavo įgarsinama. Nuo šiol tokia informacija nebus įgarsinama.
Klausimų nėra, skiriamas laikas pasisakymams.
Opozicijos lyderis Danielius Jakubavičius pareiškimas ir prašymas, kad ateityje butų daugiau konkretumo atsakant į užduodamus klausimus. Vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 01:38:55-01:39:43 min. Aurimas Truncė, Alytaus rajono savivaldybės vicemeras atsako, kad norint išgirsti tikslius atsakymus į klausimus, reikia užduoti tikslius klausimus, nes tiek vicemeras tiek merė atviri pokalbiams.
 Tarybos narės Gintarės Jociunskaitės pasisakymas „Dėl lėšų panaudojimo teisėtumo įvertinimo“ (pridedama), vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 01:39:47-01:44:20 min.
Tarybos nario Gintaro Chščenavičiaus pareiškimas ir įžvalgos dėl Miroslavo, Simno  mokyklų remonto darbų bei atsakingų asmenų, vaizdo įrašo  https://www.arsa.lt/taryba/tarybos-posedziai/tiesiogine-transliacija/914#!yt39 01:44:42-01:45:23 min. Aurimas Truncė, Alytaus rajono savivaldybės vicemeras, pastebi, kad vis grįžtama prie to patiek klausimo ir vis dar tarybos nariui Gintarui Chščenavičiui nėra aiškumo. Vicemeras dar kartą pateikia, jau posėdyje išsakytą, atsakymą, kad tam tikslui buvo sudaryta komisija iš atestuotų specialistų, buvę, esami ar būsimi direktoriai nėra specialistai. Pirmiausia pasirašo specialistai, kurie turi atestatus.  
Alytaus rajono savivaldybės merė Rasa Vitkauskienė kviečia visus į eglučių įžiebimo šventes Alytaus rajone gruodžio 4-5 dienomis. 
      Iš posėdžio salės išėjo tarybos narys Dabnielius Jakubavičius 15:04 val., grįžo 15:09 val. 
             Iš posėdžio salės išėjo tarybos narys Marius Mickevičius 15:12 val., grįžo 15:15 val. 
             Iš posėdžio salės išėjo tarybos narys Šarūnas Bernatavičius 15:35 val., grįžo 15:36 val. 



Posėdžio pirmininkė			             Rasa Vitkauskienė 



Tarybos posėdžio sekretorė			            Laima Ivašauskienė




































Priedas
2025-11-27 TARYBOS POSĖDŽIO
TARYBOS NARIŲ SĄRAŠAS
 (14:00 val.)
	Eil.
Nr.
	Vardas, pavardė
	Parašas

	1
	Mindaugas Aldonis 
	

	2
	Šarūnas Bernatavičius 
	

	3
	Gintaras Chščenavičius 
	

	4
	Povilas Dzenkus 
	

	5
	Lukas Grigaravičius 
	

	6
	Aloyzas Jaciunskas 
	

	7
	Danielius Jakubavičius 
	

	8
	Gintarė Jociunskaitė 
	

	9
	Dalia Kitavičienė 
	

	10
	Gediminas Krasauskas 
	

	11
	Rimas Marčiulynas 
	

	12
	Raimundas Markauskas 
	

	13
	Marius Mickevičius 
	

	14
	Česlovas Mulma 
	

	15
	Jūratė Overaitytė-Jakubavičienė 
	

	16
	Živilė Patinskaitė 
	

	17
	Kęstutis Patinskas 
	

	18
	Virgilijus Pranskevičius 
	

	19
	Stasys Supranavičius 
	

	20
	Justas Truncė 
	

	21
	Petras Valiūnas 
	

	22
	Vitalija Vitkauskienė 
	

	23
	Marius Jasaitis 
	

	24
	Algis Žėkas 
	

	25
	Deimantė Grigaravičienė

